Általános indokolás

Az önkormányzat képviselő-testülete az államháztartásról szóló 2011.évi CXCV. törvény 34.§ (4) bekezdése értelmében döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

A költségvetési rendelet módosítása biztosítja Magyarország helyi Önkormányzatairól szóló 2011. évi CLXXXIX. törvény előírásainak megfelelő kötelező feladatok jó színvonalon történő ellátását, a számviteli szabályoknak való megfelelést.

A rendelet az önkormányzat 2021. évi költségvetésének elfogadását követően hozott központi és önkormányzati döntések miatt a zárszámadás előtt módosítani kell a tényadatok figyelembevételével..